## Odluka o određivanju godišnje količine tekućih naftnih goriva koja s smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva

### NN 153/2009 (21.12.2009.), Odluka o određivanju godišnje količine tekućih naftnih goriva koja s smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva

153 21.12.2009 Odluka o određivanju godišnje količine tekućih naftnih goriva koja s smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva

VLADA REPUBLIKE HRVATSKE

3766

Na temelju članka 18. Uredbe o kakvoći tekućih naftnih goriva (»Narodne novine«, br. 53/2006 i 154/2008), Vlada Republike Hrvatske je na sjednici održanoj 17. prosinca 2009. godine donijela

ODLUKU

O ODREĐIVANJU GODIŠNJE KOLIČINE TEKUĆIH NAFTNIH GORIVA KOJA SE SMIJE STAVLJATI U PROMET NA DOMAĆEM TRŽIŠTU, A NE UDOVOLJAVA GRANIČNIM VRIJEDNOSTIMA I DRUGIM ZNAČAJKAMA KAKVOĆE TEKUĆIH NAFTNIH GORIVA

I.

Ovom Odlukom određuje se godišnja količina tekućih naftnih goriva, za motorni benzin i dizelsko gorivo, koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva, kao i najveće dozvoljeno odstupanje od graničnih vrijednosti i drugih značajki kakvoće tekućih naftnih goriva propisanih ovom Uredbom, za razdoblje od 1. siječnja 2010. do 30. lipnja 2010. godine za sljedeće proizvode:

|  |  |  |
| --- | --- | --- |
| PROIZVOD | DOZVOLJENO ODSTUPANJE | KOLIČINE (000 t) |
| Motorni benzini  Super 95  Super plus 98 | Tlak para – ljeto, najviše 70 kPa; destilacija: količina predestiliranog do 100° C, 40-65(lj); 43-70 (z) % v/v; do 150° C, \* % v/v; količina olefina, \* % v/v; količina aromata, \* % v/v; količina benzena, najviše, 5,0% v/v; količina ukupnog sumpora, najviše 500 mg/kg | 45  18 |
| Dizelska goriva  Dizel  Eurodizel – plavi | Gustoća na 15° C, najviše 860 kg/m3; destilacija: 95% (v/v) količina predestiliranog do najviše 370° C; količina ukupnog sumpora, najviše do 0,5% m/m; cetanski broj\*; količina policikličkih aromatskih ugljikovodika, \* % m/m; količina vode, najviše 350 mg/kg | 154  93,5 |

II.

Granične vrijednosti značajki kakvoće područja destilacije (do 150° C), količine olefina i količine aromata za motorne benzine, te količine policikličkih aromatskih ugljikovodika i cetanskog broja za dizelska goriva ne određuju se.

III.

Ovom Odlukom određuje se godišnja količina tekućih naftnih goriva, za plinsko i loživo ulje te brodsko plinsko ulje, koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva, kao i najveće dozvoljeno odstupanje od graničnih vrijednosti i drugih značajki kakvoće tekućih naftnih goriva propisanih ovom Uredbom, za razdoblje od 1. siječnja 2010. do 31. prosinca 2010. godine za sljedeće proizvode:

|  |  |  |
| --- | --- | --- |
| PROIZVOD | DOZVOLJENO ODSTUPANJE | KOLIČINE (000 t) |
| Loživo ulje extra lako | Količina ukupnog sumpora, najviše 0,5% m/m | 294,04 |
| Loživa ulja  Loživo ulje lako, LU L-II  Loživo ulje srednje, LU S-II  Loživo ulje teško, LU T-II | Količina ukupnog sumpora, najviše 2,0% m/m  Količina ukupnog sumpora, najviše 3,0% m/m  Količina ukupnog sumpora, najviše 3,0% m/m | 30  7  400 |
| Brodska goriva  Brodsko plinsko ulje DMA | Količina ukupnog sumpora, najviše 1,0% m/m | 5 |

IV.

Danom stupanja na snagu ove Odluke prestaje važiti Odluka o određivanju godišnje količine tekućih naftnih goriva koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva (»Narodne novine«, broj 21/2009).

V.

Ova Odluka stupa na snagu 1. siječnja 2010. godine, a objavit će se u »Narodnim novinama«.

Klasa: 310-05/09-01/02

Urbroj: 5030116-09-3

Zagreb, 17. prosinca 2009.

Predsjednica
Jadranka Kosor, dipl. iur., v. r.

Odluka, NN 153/2009-3766
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)